CELEX: 32014R0875
Language: el
Date: 2014-08-08 00:00:00
Title: Εκτελεστικός κανονισμός (ΕΕ) αριθ. 875/2014 της Επιτροπής, της 8ης Αυγούστου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

13.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 240/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 875/2014 ΤΗΣ ΕΠΙΤΡΟΠΉΣ
   της 8ης Αυγούστου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Αυγούστου 2014.
      
         
            Για την Επιτροπή,
         
         
            εξ ονόματος του Προέδρου,
         
         Martine REICHERTS
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Λόγοι
               
            
                  (1)
               
               
                  (2)
               
               
                  (3)
               
            
                  Είδος (καλούμενο «πλακίδιο LED») σε περίβλημα αλουμινίου, με διαστάσεις περίπου 40 × 40 × 7 cm, που περιλαμβάνει τα ακόλουθα στοιχεία:
                  
                              —
                           
                           
                              διόδους εκπομπής φωτός (LED), εφαρμοσμένες σε πλακέτα τυπωμένου κυκλώματος με πυκνότητα εικονοστοιχείων 72 × 72 και φωτεινότητα 2 000 cd/m2,
                           
                        
                              —
                           
                           
                              συνδέσμους για την ηλεκτρική τροφοδότηση (είσοδος και έξοδος),
                           
                        
                              —
                           
                           
                              συνδέσμους για το σύστημα εισαγωγής δεδομένων (εντός και εκτός),
                           
                        
                              —
                           
                           
                              βραχίονες και οπές για τη συναρμολόγηση διαφόρων πλακιδίων.
                           
                        Το είδος παρουσιάζεται προς χρήση σε τοίχο οθόνης LED σπονδυλωτής δομής. Δεν περιλαμβάνει επεξεργαστή βίντεο.
                  Το πλακίδιο LED, έστω και αν συνδέεται με άλλα πλακίδια, δεν μπορεί να εμφανίζει εικόνες βίντεο που προέρχονται άμεσα από πηγές βίντεο. Μπορεί μόνο να εμφανίζει σήματα που προέρχονται από ένα ειδικό επεξεργαστή βίντεο (τον αποκαλούμενο «ψηφιοποιητή»), ο οποίος επεξεργάζεται τα σήματα και τα κατανέμει στον συνολικό αριθμό πλακιδίων στον τοίχο οθονών LED.
                  Το πλακίδιο, όταν συνδέεται με τον επεξεργαστή βίντεο, έχει την ικανότητα να εμφανίζει εικόνες σε μεγάλο αριθμό (281 τρισεκατομμύρια) χρωμάτων.
                  Βλέπε εικόνες (1)
                  
               
               
                  8529 90 92
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη σημείωση 2 β) του τμήματος XVI και από το κείμενο των κωδικών ΣΟ 8529, 8529 90 και 8529 90 92.
                  Λόγω των αντικειμενικών χαρακτηριστικών του, όπως της παρουσίας των βραχιόνων στερέωσης, των συνδέσμων και της ικανότητας αναπαραγωγής εικόνων σε μεγάλο αριθμό χρωμάτων, το πλακίδιο LED προορίζεται να συνδεθεί με άλλα πλακίδια και με ειδικό εξωτερικό επεξεργαστή βίντεο (τον αποκαλούμενο «ψηφιοποιητή») σε τοίχο οθόνης LED της διάκρισης 8528 59.
                  Το αρχικό σήμα βίντεο υπόκειται σε επεξεργασία και διαβιβάζεται από τον επεξεργαστή βίντεο στον τοίχο οθόνης LED. Ο επεξεργαστής βίντεο κατανέμει το πλήρες σήμα βίντεο στον συνολικό αριθμό των πλακιδίων. Όταν ένα πλακίδιο λείπει ή σπάσει, το σήμα βίντεο δεν εμφανίζεται ολόκληρο στον τοίχο οθόνης. Συνεπώς κάθε ξεχωριστό πλακίδιο θεωρείται ουσιώδες μέρος για τη συνολική λειτουργία του τοίχου οθόνης LED.
                  Η κατάταξη κατ' εφαρμογή της σημείωσης 2α) του τμήματος XVI αποκλείεται, δεδομένου ότι το πλακίδιο LED, είτε συνδέεται είτε όχι με άλλα πλακίδια, μπορεί να λειτουργήσει μόνο σε συνδυασμό με τον επεξεργαστή βίντεο. Κατά συνέπεια, η κατάταξή του στην κλάση 8528 ως οθόνης απεικόνισης ή στην κλάση 8531 ως συσκευής οπτικής σηματοδότησης αποκλείεται.
                  Το είδος πρέπει επομένως να καταταγεί στον κωδικό ΣΟ 8529 90 92 ως άλλο μέρος για συσκευές της κλάσης 8528.
               
            
         
      
                  
                     
               
               
                  
                     
               
            
         (1)  Οι εικόνες έχουν αποκλειστικά ενημερωτικό σκοπό.